recursal/SuperWikiNEXT-32B huggingface dataset:
**ตลาดเกิดใหม่** (อังกฤษ: emerging market) หรือ **ประเทศเกิดใหม่** (emerging country) หรือ **เศรษฐกิจเกิดใหม่** (emerging economy) คือตลาดที่มีลักษณะบางอย่างของตลาดพัฒนาแล้ว แต่ไม่เป็นไปตามมาตรฐานอย่างสมบูรณ์ รวมถึงตลาดที่อาจกลายเป็นตลาดที่พัฒนาแล้วในอนาคตหรือเคยเป็นในอดีต คำว่า "ตลาดชายขอบ" (frontier market) ใช้สำหรับประเทศกำลังพัฒนาที่มีตลาดทุนขนาดเล็ก มีความเสี่ยง หรือมีสภาพคล่องมากกว่า "ตลาดเกิดใหม่" ในปี ค.ศ. 2006 เศรษฐกิจของจีนและอินเดียถือเป็นตลาดเกิดใหม่ที่ใหญ่ที่สุด จากข้อมูลของ *The Economist* ระบุว่าหลายคนคิดว่าคำนี้ล้าสมัย แต่ไม่มีคำใหม่ใดที่ใช้แทนได้ เงินทุนกองทุนเฮดจ์ฟันด์ในตลาดเกิดใหม่สร้างสถิติใหม่ในไตรมาสแรกของปี 2011 ที่ 121 พันล้านดอลลาร์ ส่วนแบ่งของ GDP ทั่วโลกตามอำนาจการซื้อของประเทศตลาดเกิดใหม่ได้เพิ่มขึ้นจากร้อยละ 27 ในปี ค.ศ. 1960 เป็นประมาณร้อยละ 53 ภายในปี ค.ศ. 2013 ประเทศเศรษฐกิจเกิดใหม่และกำลังพัฒนาที่ใหญ่ที่สุด 10 ประเทศตามราคาตลาด หรือ GDP ตามอำนาจการซื้อ คือ 4 จาก 5 ประเทศในกลุ่มบริกส์ (บราซิล รัสเซีย อินเดีย และจีน) พร้อมด้วยอียิปต์ อินโดนีเซีย เม็กซิโก เกาหลีใต้ ซาอุดีอาระเบีย ไต้หวัน และตุรกี

อ้างอิง
-------

1. ↑  "MSCI Market Classification Framework" (PDF).
2. ↑  "Greece First Developed Market Cut to Emerging at MSCI – Bloomberg". *Bloomberg.com*. 12 June 2013.
3. ↑  MSCI will downgrade Argentina to frontier market – MarketWatch MarketWatch
4. ↑  "Emerging Economies and the Transformation of International Business" By Subhash Chandra Jain. Edward Elgar Publishing, 2006 p. 384.
5. ↑  "Acronyms BRIC out all over". *The Economist*. September 18, 2008. สืบค้นเมื่อ April 14, 2011.
6. ↑  "BRICS is passe, time now for '3G': Citi". *Business Standard India*. Press Trust of India. 23 February 2011. สืบค้นเมื่อ 24 August 2018 – โดยทาง Business Standard.
7. ↑  "Emerging Market Heterogeneity: Insights from Cluster and Taxonomy Analysis". *IMF* (ภาษาอังกฤษ). สืบค้นเมื่อ 2023-01-08.
**โปรตอน เอ็กซ์โซร่า** (อังกฤษ: Proton Exora) เป็นรถยนต์เอนกประสงค์ขนาดเล็กมาก (Mini MPV) ผลิตโดยโปรตอน ผู้ผลิตรถยนต์สัญชาติมาเลเซียรายแรก เริ่มผลิตในปี พ.ศ. 2551 และเริ่มออกวางจำหน่ายในปี พ.ศ. 2552 ถือเป็นรถ MPV 7 ที่นั่งรุ่นแรกของโปรตอน ชื่อของเอ็กซ์โซร่านั้นได้รับแรงบันดาลใจมาจากเข็ม ซึ่งสกุลของเข็มนั้นคือ Ixora จึงนำมาตั้งเป็นชื่อรถโดยเปลี่ยนจาก I เป็น E สร้างขึ้นบนแพลตฟอร์ม P2 ของโปรตอน สำหรับเครื่องยนต์นั้น เป็นเครื่องยนต์ 1.6 ลิตร และมีการทำรุ่น Turbo ออกมาด้วย เป็นเครื่องยนต์ในตระกูล CamPro ของโปรตอน ระบบเกียร์เป็นเกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติ CVT 6 สปีด จากนั้นในปี พ.ศ. 2554 จึงได้มีการไมเนอร์เชนจ์ขึ้น โดยเปลี่ยนด้านหน้าใหม่ ในอินโดนีเซียมีการนำเข้าไปขายในชื่อ **โปรตอน เอ็กซ์โซร่า สตาร์** (อังกฤษ: Proton Exora Star) ด้วย มีฐานการประกอบที่ประเทศมาเลเซีย

ในประเทศไทย พระนครยนตรการ ซึ่งเป็นผู้จำหน่ายของโปรตอนในปัจจุบัน ได้นำเอ็กซ์โซร่ามาเปิดตัวเมื่อปี พ.ศ. 2552 โดยนำเข้าจากมาเลเซีย และทำยอดขายไปได้เรื่อยๆ จนกระทั่งในปี พ.ศ. 2555 ได้มีการนำรุ่น Minorchange เข้ามาจำหน่ายในประเทศไทย โดยมี 3 รุ่น คือ **โปรตอน เอ็กซ์โซร่า เทอร์โบ** (อังกฤษ: Proton Exora Turbo) **โปรตอน เอ็กซ์โซร่า ไพรม์** (อังกฤษ: Proton Exora Prime) รวมถึงรุ่นเดิมยังคงมีจำหน่ายอยู่

อ้างอิง
-------

* โปรตอนประเทศไทย ผลิตภัณฑ์
มุมด้านหลังของไอน์ชไตน์ทวร์ม
**หอคอยไอน์สไตน์** หรือ **ไอน์ชไตน์ทวร์ม** (เยอรมัน: *Einsteinturm*) เป็นหออดูดาวทางดาราศาสตร์ตั้งอยู่ในอุทยานวิทยาศาสตร์อัลเบิร์ต ไอน์สไตน์ ตั้งอยู่ในพ็อทซ์ดัม ประเทศเยอรมนี ผลงานออกแบบโดยสถาปนิกเอริช เม็นเดิลโซน ตั้งอยู่บนยอดเขา *เทเลอกราเฟินแบร์ค* ในพ็อทซ์ดัม เพื่อใช้สำหรับตั้งกล้องดูดาวดวงอาทิตย์ ผลงานออกแบบโดยแอร์วีน ฟินเลย์-ฟร็อยนท์ลิช กล้องดูดาวนี้สนับสนุนการทดลองและการสำรวจเพื่อสนับสนุนทฤษฎีสัมพันธภาพของอัลเบิร์ต ไอน์สไตน์ อาคารเริ่มออกแบบตั้งแต่ปี 1917, ก่อสร้างระหว่างปี 1919 ถึง 1921 ภายใต้เงินสนับสนุนจากการระดมทุน และเปิดใช้งานในปี 1924 แม้ว่าไอน์สไตน์จะไม่เคยทำงานที่นี่ แต่เขาก็สนับสนุนการก่อสร้างและการทำงานของกล้องดูดาวที่นี่ ปัจจุบันยังคงใช้งานดูดวงอาทิตย์สำหรับสถาบันฟิสิกส์ดาราศาสตร์ไลบ์นิทซ์ พ็อทซ์ดัม

หอคอยถูกถล่มอย่างหนักจากการทิ้งระเบิดของฝ่ายสัมพันธมิตรในสงครามโลกครั้งที่สอง บล็อกสถาปัตยกรรม A456 ชี้ให้เห็นว่าในตอนนั้นซากของอาคารดูแล้วจะใกล้เคียงกับภาพร่างแนวคิดของเม็นเดิลโซนมากกว่าหอคอยเดิมก่อนถูกถล่ม หอคอยนี้มักถูกยอมรับว่าเป็นจุดหมายตาสำคัญของสถาปัตยกรรมสำแดงพลังอารมณ์

อ้างอิง
-------

1. ↑  Wolfschmidt & Cotte 2010.
2. ↑  Michio Kaku (2004). "New Copernicus". *Einstein's Cosmos*.
3. ↑  "The Legibility of Destruction". *Aggregat456.com*. 25 January 2009. สืบค้นเมื่อ 18 October 2018.

### บรรณานุกรม

* Klaus Hentschel: *The Einstein Tower An Intertexture of Dynamic Construction, Relativity Theory, and Astronomy*, Stanford University Press, Stanford 1997.
* Paul Sigel, Silke Dähmlow, Frank Seehausen and Lucas Elmenhorst: *Architekturführer Potsdam - Architectural Guide*, Dietrich Reimer Verlag, Berlin 2006, ISBN 3-496-01325-7.
* Wolfschmidt, Gudrun; Cotte, Michel (2010). "Case Study 12.5: The Einstein Tower, Potsdam, Germany". ใน Ruggles, Clive; Cotte, Michel (บ.ก.). *Heritage Sites of Astronomy and Archaeoastronomy in the context of the UNESCO World Heritage Convention: A Thematic Study* (PDF). Paris: ICOMOS and International Astronomical Union. pp. 209–212. ISBN 978-2-918086-01-7.
* Vaughan Hart, 'Erich Mendelsohn and the Fourth Dimension', *ARQ*, 2.1, 1995, pp. 50–59
**วันภาษาไทยแห่งชาติ** ตรงกับวันที่ 29 กรกฎาคม ของทุกปี เพื่อระลึกถึงเหตุการณ์ในวันที่ 29 กรกฎาคม พ.ศ. 2505 ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินไปทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิที่ คณะอักษรศาสตร์ จุฬาลงกรณ์มหาวิทยาลัย

ที่มาและความสำคัญ
-----------------

29 กรกฎาคม พ.ศ. 2505 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินไปทรงเป็นประธานและทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิในการประชุมทางวิชาการของชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย ทรงแสดงความห่วงใยในภาษาไทย ทำให้ผู้ร่วมประชุมครั้งนั้นประทับใจ  พระราชดำรัสตอนหนึ่งว่า

> เรามีโชคดีที่มีภาษาของตนเองแต่โบราณกาล จึงสมควรอย่างยิ่งที่จะรักษาไว้ ปัญหาเฉพาะในด้านรักษาภาษานี้ก็มีหลายประการ อย่างหนึ่งต้องรักษาให้บริสุทธิ์ในทางออกเสียง คือ ให้ออกเสียงให้ถูกต้องชัดเจน อีกอย่างหนึ่งต้องรักษาให้บริสุทธิ์ในวิธีใช้ หมายความว่า วิธีใช้คำมาประกอบประโยค นับเป็นปัญหาที่สำคัญ ปัญหาที่สาม คือ ความร่ำรวยในคำของภาษาไทย ซึ่งพวกเรานึกว่าไม่ร่ำรวยพอ จึงต้องมีการบัญญัติศัพท์ใหม่มาใช้...สำหรับคำใหม่ที่ตั้งขึ้นมีความจำเป็นในทางวิชาการไม่น้อย แต่บางคำที่ง่าย ๆ ก็ควรจะมี ควรจะใช้คำเก่า ๆ ที่เรามีอยู่แล้ว ไม่ควรจะมาตั้งศัพท์ใหม่ให้ยุ่งยาก 
> 
> 
> 

รัฐบาลได้ประกาศให้วันนี้เป็นวันสำคัญตั้งแต่ พ.ศ. 2542

วัตถุประสงค์
------------

คณะรัฐมนตรีได้มีมติเมื่อวันอังคารที่ 13 กรกฎาคม พ.ศ. 2542 เห็นชอบให้วันที่ 29 กรกฎาคม ของทุกปี เป็นวันภาษาไทยแห่งชาติ มีวัตถุประสงค์ ดังนี้ 

1. เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช ผู้ทรงเป็นนักปราชญ์ และนักภาษาไทย รวมทั้งเพื่อน้อมรำลึกในพระมหากรุณาธิคุณของพระองค์ที่ได้ทรงแสดงความห่วงใย และพระราชทานแนวคิดต่าง ๆ เกี่ยวกับการใช้ภาษาไทย

2. เพื่อร่วมเฉลิมพระเกียรติพระบาทสมเด็จพระเจ้าอยู่หัว เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม พุทธศักราช 2542

3. เพื่อกระตุ้นและปลุกจิตสำนึกของคนไทยทั้งชาติให้ตระหนักถึงความสำคัญและคุณค่าของภาษาไทย ตลอดจนร่วมมือร่วมใจกันทำนุบำรุงส่งเสริม และอนุรักษ์ภาษาไทย ซึ่งเป็นเอกลักษณ์และเป็นสมบัติวัฒนธรรมอันล้ำค่าของชาติให้คงอยู่คู่ชาติไทยตลอดไป

4. เพื่อเพิ่มพูนประสิทธิภาพในการใช้ภาษาไทย ทั้งในวงวิชาการและวิชาชีพ รวมทั้งเพื่อยกมาตรฐานการเรียนการสอนภาษาไทยในสถานศึกษาทุกระดับให้สัมฤทธิผลยิ่งขึ้น

5. เพื่อเปิดโอกาสให้หน่วยงานต่าง ๆ ทั้งภาครัฐบาลและเอกชนทั่วประเทศมีส่วนร่วมในการจัดกิจกรรมที่หลากหลาย เพื่อเผยแพร่ความรู้ภาษาไทยในรูปแบบต่าง ๆ ไปสู่สาธารณชนทั้งในฐานะที่เป็นภาษาประจำชาติ และในฐานะที่เป็นภาษาเพื่อการสื่อสารของทุกคนในชาติ

อ้างอิง
-------

1. ↑  สำนักงานคณะกรรมการวัฒนธรรมแห่งชาติ, 29 กรกฎาคม วันภาษาไทยแห่งชาติ ภาษาไทย สมบัติของคนไทย เก็บถาวร 2008-08-06 ที่ เวย์แบ็กแมชชีน
2. ↑  สำนักศิลปะและวัฒนธรรม มหาวิทยาลัยราชภัฏพิบูลสงคราม , 29 กรกฎาคม วันภาษาไทยแห่งชาติ เก็บถาวร 2009-02-18 ที่ เวย์แบ็กแมชชีน
3. ↑   วันภาษาไทยแห่งชาติไทย

แหล่งข้อมูลอื่น
---------------

* วันภาษาไทยแห่งชาติ เก็บถาวร 2007-10-07 ที่ เวย์แบ็กแมชชีน – จุฬาลงกรณ์มหาวิทยาลัย
ตราสัญลักษณ์
 **มูลนิธิอานันทมหิดล**  (อังกฤษ: Anandamahidol Foundation) เป็นมูลนิธิที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ตั้งขึ้น เพื่อมุ่งส่งเสริมสนับสนุนนักศึกษาและบัณฑิตชาวไทยที่มีความเป็นเลิศทางวิชาการสาขาต่าง ๆ ให้ได้รับโอกาสไปศึกษาต่อเพิ่มเติม ณ ต่างประเทศ ในระดับที่สูงขึ้น เพื่อให้เป็นบุคคลชั้นนำของประเทศในสาขาวิชานั้น ๆ และนำความรู้ความเชี่ยวชาญกลับมารับใช้ประเทศชาติต่อไปหลังจากสำเร็จการศึกษาระดับสูงสุดแล้ว

ในระยะแรก ทรงพระกรุณาโปรดเกล้าฯ จัดตั้งทุนอานันทมหิดล และทรงเริ่มพระราชทานทุนในสาขาแพทยศาสตร์เป็นสาขาแรก ต่อมา ได้มีพระบรมราชวินิจฉัยให้เปลี่ยนสถานภาพจากทุนเป็นมูลนิธิ ชื่อ มูลนิธิอานันทมหิดล และได้ขยายขอบเขตการพระราชทานทุนเพิ่มขึ้นในหลายสาขา ครอบคลุมทั้งสาขาวิชาทางด้านวิทยาศาสตร์และสังคมศาสตร์

ประวัติ
-------

พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระราชประสงค์ที่จะทรงสนับสนุนการพัฒนาประเทศ และทรงตระหนักว่าประเทศไทยยังขาดแคลนผู้เชี่ยวชาญในวิทยาการต่างๆ ที่จะเป็นกำลังสำคัญในการร่วมกันพัฒนาชาติบ้านเมือง จึงมีพระราชดำริที่จะทรงสนับสนุนให้นักศึกษาและบัณฑิตชาวไทยผู้มีความเป็นเลินทางวิชาการสาขาต่างๆ ได้ไปเพิ่มพูนความรู้และพัฒนาทักษะความเชี่ยวชาญ ณ ต่างประเทศ จนถึงระดับสูงสุด เมื่อสำเร็จการศึกษาแล้วจักได้นำความรู้ความเชี่ยวชาญนั้นกลับมาพัฒนาประเทศชาติ ดังนั้น ใน พ.ศ. 2498 จึงทรงพระกรุณาโปรดเกล้าฯ ให้จัดตั้งทุนการศึกษาขึ้นและพระราชทานนามว่า **ทุนอานันทมหิดล** เพื่อเป็นพระบรมราชานุสรณ์ในสมเด็จพระบรมเชษฐาธิราช พระบาทสมเด็จพระปรเมนทรมหาอานันทมหิดล พระอัฐมรามาธิบดินทรและได้พระราชทานทุนเริ่มแรกจำนวน 20,000 บาท

เมื่อแรกตั้ง ทรงประเดิมด้วยการพระราชทานทุนการศึกษาในสาขาแพทยศาสตร์ เพื่อทรงเจริญรอยตามพระราชปณิธานในสมเด็จพระมหิตลาธิเบศร อดุลยเดชวิกรม พระบรมราชชนก ซึ่งทรงสำเร็จการศึกษาด้านแพทยศาสตร์ และได้ทรงวางรากฐานด้านการแพทย์สมัยใหม่ขึ้นในประเทศสยาม ทั้งยังเคยทรงเอาพระทัยใส่พระราชทานทุนส่วนพระองค์ให้แก่นักศึกษาแพทย์ไปศึกษาต่อยังต่างประเทศ

ต่อมา ได้มีพระบรมราชวินิจฉัยให้เปลี่ยนสถานภาพจาก "ทุน" เป็น "มูลนิธิ" ชื่อว่า **มูลนิธิอานันทมหิดล** เมื่อวันที่ 3 เมษายน พ.ศ. 2502 และได้ขยายขอบเขตการพระราชทานทุนเพิ่มขึ้นในหลายสาขา

ปัจจุบัน มูลนิธิอานันทมหิดล ได้พระราชทานทุนการศึกษาครอบคลุมทั้งสาขาวิชาทางด้านวิทยาศาสตร์และสังคมศาสตร์ โดยแยกเป็นแผนกต่างๆ จำนวน 8 แผนก ได้แก่

* แผนกแพทยศาสตร์
* แผนกวิทยาศาสตร์
* แผนกวิศวกรรมศาสตร์
* แผนกเกษตรศาสตร์
* แผนกธรรมศาสตร์
* แผนกอักษรศาสตร์
* แผนกทันตแพทยศาสตร์
* แผนกสัตวแพทยศาสตร์

อ้างอิง
-------

1. 1 2  ชมรมผู้รับพระราชทานทุนอานันทมหิดล. (2548). **จดหมายข่าว ชมรมผู้รับพระราชทานทุนอานันทมหิดล**. ปีที่ 1 ฉบับที่ 2

แหล่งข้อมูลอื่น
---------------

* เว็บไซต์ มูลนิธิอานันทมหิดล เก็บถาวร 2014-05-28 ที่ เวย์แบ็กแมชชีน
*
**วัดพิกุลทอง** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลพิกุลทอง อำเภอท่าช้าง จังหวัดสิงห์บุรี มีเนื้อที่ จำนวน 103 ไร่ 3 งาน 60 ตารางวา มีที่ธรณีสงฆ์ จำนวน 15 แปลง มีเนื้อที่ทั้งหมด จำนวน 189 ไร่ 2 งาน 65 ตารางวา

วัดพิกุลทอง มีขุนสิทธิ์ สถิตย์บุตร (เสือ) นายกลับ สถิตย์บุตร และนายช่วง เป็นหัวหน้าดำเนินการก่อสร้างวัดนี้ขึ้น โดยเดิมชื่อว่า **วัดใหม่พิกุลทอง** แต่ชาวบ้านมักเรียกว่า **วัดใหม่** เพราะว่าเป็นวัดสร้างขึ้นใหม่ในเขตนี้ โดยมิได้เป็นวัดร้างมาก่อน ตั้งวัดเมื่อ พ.ศ. 2434 ต่อมาเมื่อ พ.ศ. 2483 จึงได้ขอเปลี่ยนนามวัดเป็น "วัดพิกุลทอง" วัดได้รับพระราชทานวิสุงคามสีมาเมื่อ พ.ศ. 2515 อย่างไรก็ดีชาวบ้านในปัจจุบันเรียกอีกชื่อหนึ่งว่า **วัดหลวงพ่อแพ** เพราะหลวงพ่อแพ อดีตเจ้าอาวาส เป็นพระที่ชาวบ้านเคารพรักมาก ท่านได้ทำประโยชน์ แก่พุทธศาสนาไว้มากมาย และเมื่อ พ.ศ.2535 ได้รับยกฐานะวัดขึ้นเป็นพระอารามหลวงชั้นตรี

ภายในวัดมีพิพิธภัณฑ์หลวงพ่อแพ จัดแสดงเรื่องราวเกี่ยวกับ ประวัติและเครื่อง อัฐบริขารของหลวงพ่อแพตั้งแต่อดีตถึงปัจจุบัน วัดมีพระพุทธรูปปางประทานพรองค์ใหญ่ที่สุดในประเทศไทย คือ *พระพุทธสุวรรณมงคลมหามุนี* หรือ *หลวงพ่อใหญ่* องค์สีทอง ขนาดหน้าตักกว้าง 11 วา 2 ศอก 7 นิ้ว สูง 21 วา 1 คืบ 3 นิ้ว ภายในเป็นคอนกรีตเสริมเหล็กประดับด้วยโมเสกทองคำธรรมชาติชนิด 24 เค รอบ ๆ พระวิหารใหญ่มีวิหารคตซึ่ง ประดิษฐานพระพุทธรูปปางประจำวันต่าง ๆ และพระสังกัจจายน์องค์ใหญ่

อ้างอิง
-------

1. ↑  "วัดพิกุลทอง". สำนักงานวัฒนธรรมจังหวัดสิงห์บุรี. คลังข้อมูลเก่าเก็บจากแหล่งเดิมเมื่อ 2022-10-07. สืบค้นเมื่อ 2022-10-07.
2. ↑  "วัดพิกุลทอง". การท่องเที่ยวแห่งประเทศไทย (ททท.).
3. ↑  "วัดพิกุลทอง". สำนักงานพระพุทธศาสนาแห่งชาติ.
4. ↑  "วัดพิกุลทอง". แขวงทางหลวงชนบทจังหวัดสิงห์บุรี. คลังข้อมูลเก่าเก็บจากแหล่งเดิมเมื่อ 2022-07-07. สืบค้นเมื่อ 2022-10-07.
***สิงโตหญิงเกว็นน็อล*** (อังกฤษ: Guennol Lioness; [ˈɡwɛnɔl]) เป็นรูปปั้นเมโสโปเตเมียอายุ 5,000 ปี ที่ระบุว่าพบในแบกแดด ประเทศอิรัก แสดงรูปของมนุษย์สิงโตแบบมานุษยรูปนิยม รูปปั้นนี้ถูกขายไปด้วยราคา 57.2 ล้านดอลล่าร์สหรัฐที่การประมูลของซอเธบีส์เมื่อวันที่ 5 ธันวาคม 2007 รูปปั้นนี้เดิมเป็นสมบัติของนักสะสมอาลาสแตร์ แบรดลีย์ มาร์ตินซึ่งได้รูปปั้นนี้ในปี 1948 จากของสะสมของโจเซฟ บรัมเมอร์ และตั้งจัดแสดงอยู่ที่พิพิธภัณฑ์ศิลปะบรุกลินในนครนิวยอร์ก กระทั่งถูกประมูลขายไปในปี 2007 ชื่อ "Guennol" เป็นชื่อภาษาเวลส์ของชื่อมาร์ติน ซึ่งเป็นชื่อของนักสะสม ในปี 1950 อีดิธ พอราดา บรรยายว่ารูปปั้นนี้น่าจะเป็นสิงโตหญิง เนื่องจากว่า "ส่วนโค้งแบบสตรีในร่างกายท่อนล่าง และไม่พบอวัยวะของเพศชาย" พร้อมทั้งยอมรับความเป็นไปได้ว่าอาจแทนสิ่งมีชีวิตไร้เพศ

เมื่อตอนการประมูลปี 2007 ราคานี้ถือเป็นราคาประมูลประติมากรรมที่สูงที่สุดในประวัติศาสตร์ มากกว่าผู้ครองสถิติเดิม ซึ่งคือ *Tete de femme (Dora Maar)* โดยปาโบล ปีกัสโซ กระทั่งในวันที่ 3 กุมภาพันธ์ 2010 ที่ซึ่งรูปหล่อรุ่นสองของ *L'Homme qui marche I* (*Walking Man I*) โดย Alberto Giacometti ถูกขายไปด้วยราคา 65,001,250 ยูโร (104,327,006 ดอลล่าร์สหรัฐ) เป็นประติมากรรมที่ถูกขายในการประมูลไปแพงที่สุด

รูปสลักนี้ทำมาจากหินปูน มีขนาดสูงราว 8 เซนติเมตร ซอเธบีส์บรรยายว่าชิ้นงานนี้เป็น "งานชั้นครูชิ้นสุดท้ายที่ทราบว่ามีอยู่ จากรุ่งอรุณแห่งอารยธรรม ที่ยังคงอยู่ในมือของนักสะสมส่วนบุคคล" ผู้ชำนาญการได้ประมาณราคาสูงสุดในการประมูลอยู่ที่ 14 ถึง 18 ล้านดอลล่าร์ในวันก่อนการประมูล ก่อนที่จะถูกประมูลไปด้วยราคาที่เอาชนะ *Artemis and the Stag* ซึ่งเป็นเจ้าของสถิติเดิมที่ถูกประมูลขายไปด้วยราคา 28.6 ล้านดอลล่าร์ กลายมาเป็นโบราณวัตถุที่ถูกประมูลขายไปด้วยราคาสูงที่สุดในประวัติศาสตร์

อ้างอิง
-------

1. ↑   [*URL เปล่า*]
2. ↑  Porada, Edith. "A Leonine Figure of the Protoliterate Period of Mesopotamia", *Journal of the American Oriental Society*, Vol. 70, No. 4. (October–December 1950), p223.
3. ↑  Giacometti Sculpture 'L'Homme qui marche I' Fetches $104.3 Million, World Record: Sotheby's
4. ↑  Agence France-Presse, news.yahoo.com, 5 December 2007.
5. ↑  "Bronze Sculpture of Artemis and the Stag Brings $28.6M at Sotheby's and Sets World Record".
6. ↑  Witmore, Christopher; and Omur Harmansah. The Endangered Future of the Past, 21 December 2007.
**สำนักงานนโยบายและยุทธศาสตร์การค้า** (ชื่อย่อ: สนค. TPSO) หน่วยงานในกำกับของ กระทรวงพาณิชย์

ประวัติ
-------

**สำนักงานนโยบายและยุทธศาสตร์การค้า** หรือ **สนค.** จัดตั้งขึ้นเมื่อวันที่ 23 มกราคม พ.ศ. 2558 ตาม **พระราชบัญญัติปรับปรุงกระทรวง ทบวง กรม (ฉบับที่ 13) พ.ศ. 2558**  มีนาย **สมเกียรติ ตรีรัตนพันธ์** เป็นผู้อำนวยการคนแรก

อำนาจหน้าที่
------------

สำนักงานนโยบายและยุทธศาสตร์การค้า มีหน้าที่ดังต่อไปนี้

1. วางแผน จัดทำ ประสานและบูรณาการนโยบายและยุทธศาสตร์การค้าแห่งชาติ รวมถึงยุทธศาสตร์อื่นๆ ที่เกี่ยวข้อง เพื่อให้มีทิศทางการค้าที่ชัดเจนและเป็นเอกภาพ 

2. จัดทำและพัฒนาเครื่องมือชี้วัดและพยากรณ์เศรษฐกิจการค้า เพื่อเป็นเครื่องมือประกอบการกำหนดทิศทางและการบริหารด้านเศรษฐกิจของประเทศ ตลอดจนการเตือนภัยทางการค้า 

3. ศึกษา วิเคราะห์ ติดตามสถานการณ์การค้าการลงทุน เพื่อเสนอแนะประเด็นสำคัญ และกำหนดแนวทางในการสร้างโอกาสและช่องทางการค้าสำหรับภาคเอกชนนำไปใช้ประโยชน์ในการพัฒนาการค้า 

4. วิเคราะห์ และกำหนดกลุ่มสินค้า (sector) ที่สำคัญ เพื่อเสนอนโยบายและยุทธศาสตร์ภาพรวม ยุทธศาสตร์การค้ารายสินค้า รายตลาด เพื่อให้มีแนวทางการดำเนินงานในการแก้ไขปัญหาอุปสรรค ที่สามารถนำไปปฏิบัติได้อย่างมีประสิทธิภาพ และมีขีดความสามารถในการแข่งขันตลอดห่วงโซ่คุณค่า (value chain)

5. ประสานความร่วมมือและขับเคลื่อนการดำเนินงานภายใต้นโยบายและยุทธศาสตร์การค้าแห่งชาติ ตลอดจนการติดตามผลการดำเนินงานด้านการค้าจากหน่วยงานที่เกี่ยวข้อง 

6. เป็นศูนย์กลางระบบฐานข้อมูลสารสนเทศเชิงลึกด้านเศรษฐกิจการค้า และพัฒนาเทคโนโลยีและระบบสารสนเทศให้มีความทันสมัย รวมถึงสร้างเครือข่ายการแลกเปลี่ยนข้อมูลสารสนเทศเศรษฐกิจการค้าทั้งในประเทศและต่างประเทศ ตลอดจนเผยแพร่และให้คำปรึกษาด้านข้อมูล 

7. ทำหน้าที่เป็นเลขานุการคณะกรรมการนโยบายเศรษฐกิจระหว่างประเทศ (กนศ.) และคณะกรรมการนโยบายและยุทธศาสตร์การค้าแห่งชาติ (คคช.) 

8. ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานนโยบายและยุทธศาสตร์การค้าหรือตามที่รัฐมนตรีหรือคณะรัฐมนตรีมอบหมาย

หน่วยงานในสังกัด
----------------

หน่วยงานในสังกัดสำนักงานนโยบายและยุทธศาสตร์การค้ามีดังต่อไปนี้

(1) สำนักงานเลขานุการกรม

(2) กองนโยบายและยุทธศาสตร์การค้าสินค้าเกษตร

(3) กองนโยบายและยุทธศาสตร์การค้าสินค้าอุตสาหกรรมและธุรกิจบริการ

(4) กองยุทธศาสตร์การพัฒนาความสามารถทางการแข่งขัน

(5) กองดัชนีเศรษฐกิจการค้า

อ้างอิง
-------

1. ↑   พระราชบัญญัติงบประมาณรายจ่าย พ.ศ. 2559 ราชกิจจานุเบกษา เล่ม 132 ตอน 91 หน้า 17-101 25 กันยายน พ.ศ. 2558
2. ↑   พระราชบัญญัติปรับปรุงกระทรวง ทบวง กรม (ฉบับที่ 13) พ.ศ. 2558 ราชกิจจานุเบกษา เล่ม 132 ตอน 4 ก หน้า 12-14 22 มกราคม พ.ศ. 2558

  


| * ด
* ค
* ก
หน่วยงานในสังกัดและหน่วยงานภายใต้การกำกับดูแลของกระทรวงพาณิชย์ |
| --- |
| กรม | สำนักงานรัฐมนตรี • สำนักงานปลัดกระทรวง • กรมทรัพย์สินทางปัญญา • กรมส่งเสริมการค้าระหว่างประเทศ • กรมการค้าภายใน • กรมการค้าต่างประเทศ • กรมพัฒนาธุรกิจการค้า • กรมเจรจาการค้าระหว่างประเทศ • สำนักงานนโยบายและยุทธศาสตร์การค้า |  |
| รัฐวิสาหกิจ | องค์การคลังสินค้า |
| องค์การมหาชน | สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) • ศูนย์ส่งเสริมศิลปาชีพระหว่างประเทศ (องค์การมหาชน) • สถาบันระหว่างประเทศเพื่อการค้าและการพัฒนา (องค์การมหาชน) |
| หมวดหมู่ |
**สุริยา สิงห์มุ้ย** (เกิด 7 เมษายน พ.ศ. 2538) เป็นนักฟุตบอล ชาวไทย ที่เล่นในตำแหน่ง กองหลัง ปัจจุบันเล่นให้กับ เมืองทอง ยูไนเต็ด

ประวัติการเล่นฟุตบอล
--------------------

เขาเริ่มเล่นฟุตบอล ตั้งแต่ ป.5 ที่ ร.ร.เทศบาล 1 บ้านสะเดา จังหวัดสงขลา โดยเล่นครั้งแรกในตำแหน่ง ผู้รักษาประตู ก่อนจะเปลี่ยนมาเล่น เซ็นเตอร์แบ๊ก ตามด้วย แบ๊กซ้าย โดยเขาเป็นผลผลิตจากนักเตะเยาวชนโครงการฟุตบอลเจเอ็มจี อคาเดมี จากนั้นแมวมองของ สโมสรเอสซีจี เมืองทอง ยูไนเต็ด เห็นแววจึงดึงเข้ามาเป็นทีมเยาวชน 17 ปี ติดทีมชาติไทยชุดอายุไม่เกิน 23 ปี ในการแข่งขันฟุตบอลในกีฬาเอเชียนเกมส์ 2014 อินชอนเกมส์ และได้ติดทีมชุดเอเชียนเกมส์ 2018 อีกครั้ง ได้ลงสนามในนัดที่แพ้อุซเบกิสถาน 0-1 หลังจบทัวร์นาเม้นท์เอเชียนเกมส์ที่ทีมไทยตกรอบแรกนั้น เขาได้กล่าวอวยพรแฟนบอลไทยที่ตามเชียร์ว่า "ขอให้รวย"

### นครนายก เอฟซี

และเมื่อ ฤดูกาลที่แล้ว เขาถูกส่งตัวไปเล่นให้กับ สโมสรนครนายก เอฟซี เขาลงเล่นไป 32 นัด และมีส่วนร่วมจนพาทีม ได้เล่น เพลย์ออฟ ดิวิชั่น 2

### ถูกส่งตัวไปฝึกซ้อมที่ อัตเลติโกเดมาดริด

เขาถูกส่งตัวไปฝึกซ้อมที่ อัตเลติโกเดมาดริด เป็นเวลา 4 เดือน เพราะเหตุนี้จึงทำให้ สกอตต์ คูเปอร์ ส่งชื่อเขาขึ้นมาสู่ทีมชุดใหญ่ และทันทีที่เล่นเกมอุ่นเครื่องเจ้าตัวบุกตะลุยขึ้นไปยิงประตูให้ทีมตั้งแต่เกมแรก

### เกมอาชีพนัดแรก

เขาลงเล่นเกมแรกอย่างเป็นทางการคือฟุตบอลถ้วย ก และทำผลงานได้ดีจนทางต้นสังกัดส่งชื่อตัวเขา ลงเล่นเป็นตัวจรึงในเกมเอเอฟซี แชมเปียนส์ ลีก รอบเพลย์ออฟกับ ฮานอย ทีแอนด์ที ซึ่งเขาทำผลงานได้ดี จนมีชื่อได้ลงเล่นในเกมที่แพ้ เมลเบิร์น วิกตอรี ไป 2-1

เกียรติประวัติ
--------------

เชียงราย ยูไนเต็ด
* ไทยลีก (1): 2562

ทีมชาติไทย
* ฟุตบอลชิงแชมป์แห่งชาติอาเซียน (1): 2563

อ้างอิง
-------

แหล่งข้อมูลอื่น
---------------

* Transfermarkt.co.uk
* Goal.com เก็บถาวร 2015-04-01 ที่ เวย์แบ็กแมชชีน
* Footballdatabase

| * ด
* ค
* ก
ผู้เล่นชุดปัจจุบันของสโมสรฟุตบอลเชียงราย ยูไนเต็ด  |
| --- |
| 
1 สรานนท์ **·** 
2 บรรพกิจ **·** 
3 ธนะศักดิ์ **·** 
4 อติคุณ **·** 
5 แลนดิส **·** 
6 อภิศร **·** 
7 เศรษฐสิทธิ์ **·** 
8 ศนุกรานต์ **·** 
9 บิล **·** 
10 ศิวกรณ์ **·** 
11 เวลูซู **·** 
14 ภาสกร **·** 
15 สันติภาพ **·** 
17 จอนาตา **·** 
18 รณยศ **·** 
20 ทักษ์ดนัย **·** 
22 อภิรักษ์ **·** 
23 มาร์โค **·** 
24 ยู ยง-ฮยอน **·** 
30 สุริยา **·** 
35 อธิบดี **·** 
99 คิม **·** 
หัวหน้าผู้ฝึกสอน : มากัลไยส์
 |
พันเอก **นพเก้า ศรีบุญเรือง** หรือ **เสธนพ** เป็นผู้ฝึกสอนมวยไทย ทั้งมวยไทยเลิศฤทธิ์, มวยไทยโบราณ และศิลปะการต่อสู้ป้องกันตัว แห่งโรงเรียนนายร้อยพระจุลจอมเกล้า

ทั้งนี้ นพเก้า ศรีบุญเรือง ยังเป็นผู้ฝึกสอนมวยไทยเลิศฤทธิ์คนแรกของมาร์โก เด เชซาริส และเป็นผู้ให้ความร่วมมือกับสถาบันมวยโบราณนานาชาติ (IMBA) อย่างต่อเนื่อง ในการเผยแพร่วิชาความรู้ของมวยไทยเลิศฤทธิ์ และมวยไทยโบราณ ทั่วโลก

นอกจากนี้ นพเก้า ศรีบุญเรือง ยังเป็นนักยูโดสายดำขั้น 2 จากโดโดกัน ประเทศญี่ปุ่น และยูโดสายดำชั้น 3 จากสมาคมยูโดแห่งประเทศไทย ในพระบรมราชูปถัมภ์

ประวัติ
-------

ในช่วงปี พ.ศ. 2526 ถึง 2549 นพเก้า ศรีบุญเรือง ได้เป็นผู้ตัดสินกีฬายูโด และในช่วงปี พ.ศ. 2525 ถึง 2550 เขาได้เป็นประธานผู้ตัดสินกีฬายูโดของกรมพลศึกษา

รวมทั้งเป็นผู้ตัดสินกีฬารักบี้ฟุตบอลในช่วงปี พ.ศ. 2529 ถึง 2549 และเป็นประธานผู้ตัดสินกีฬารักบี้ฟุตบอล ของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ เมื่อปี พ.ศ. 2549

เกียรติประวัติ
--------------

* ผู้ช่วยปรมาจารย์อาวุโส (มงคล ๙ - มงคลทอง) แห่งสมาคมครูมวยไทย
* ผู้ตัดสินกีฬารักบี้ดีเด่น พ.ศ. 2547

อ้างอิง
-------

1. ↑  Muay Boran Roma - Eventi IMBA (อิตาลี)
2. 1 2 3 4 5 6 7  Mongkol 7 - Kru Muaythai Association (ไทย อังกฤษ)
3. ↑  Power Muay Thai (อิตาลี)
4. 1 2  IMBA Lert Rit : Muay Thai Boran (อังกฤษ)
5. 1 2  IMBA Lert Rit : Muay Thai Boran (อิตาลี)
6. ↑  ก่อนกำหนดเพื่อออกคำสั่งเลื่อนยศ - กรมกำลังพลทหารบก - กองทัพบก[*ลิงก์เสีย*] (ไทย)
7. ↑  Thai Army Close Combat - ilGuerriero.it (อิตาลี)
8. ↑  Muay Lerdrit – Supreme Power : Martial Arts Thailand เก็บถาวร 2016-05-08 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

* Muay Boran Roma - Official Website (อิตาลี)
**พระเจ้าฟาตาเฟฮี ตูอิปูโลตูที่ 2** (ตองงา: *Fatafehi Tuʻipulotu II*) หรือเป็นที่รู้จักในพระนามว่า **พระเจ้าตูอิปูโลตูอิลางีตูโอเตเอา** (ตองงา: *Tu'i Pulotu'i Langi Tu'oteau*) ซึ่งมีความหมายว่า "*พระมหากษัตริย์แห่งปูโลตู [ฟิจิ] (ที่ถูกฝัง) ในสุสานหลวงนภาร้อยชั้น*" เป็นตูอิโตงาพระองค์ที่ 35 แห่งจักรวรรดิตูอิโตงา พระองค์เป็นพระราชโอรสในพระเจ้าฟากานาอะนาอา ตูอิโตงารัชกาลก่อนหน้ากับพระนางโตโงเตอาโมเฮโอโฟ พระธิดาในตูอิกาโนกูโปลูที่ 4 จากพระนามของพระองค์ทำให้นักวิชาการคาดได้ว่าในรัชสมัยของพระองค์มีอิทธิพลของฟีจีต่อการเมืองท้องถิ่นเป็นอย่างมาก ซึ่งอาจเกิดจากการสร้างพันธมิตรระหว่างกัน โดยเฉพาะอย่างยิ่งพระนามของพระองค์เอง "ปูโลตู" ก็เป็นสิ่งสะท้อนว่าที่มาดั้งเดิมของพระองค์นั้นมาจากฟีจี ในรัชสมัยของพระองค์ตูอิกาโนกูโปลูถือได้ว่ามีอิทธิพลสูง จากการที่โมเฮโอโฟมีที่มาจากราชตระกูลนั้น เมื่อพระองค์สวรรคต เจ้าชายเปาสืบราชสมบัติต่อทั้งที่ไม่ใช่พระโอรสองค์โตหรือประสูติแต่โมเฮโอโฟหลัก ทั้งนี้มีการสันนิษฐานว่าพระองค์อาจเป็นผู้เลือกรัชทายาทด้วยพระองค์เองโดยข้ามลำดับการสืบราชสมบัติตามปกติ

อ้างอิง
-------

### อ้างอิง

1. ↑  "The 'Ahoe'itu Dynasty". royalark. สืบค้นเมื่อ 10 February 2021.
2. ↑  Māhina, p.176
3. ↑  Māhina, p.178
4. ↑  Herda & Lythberg, p.290

### แหล่งข้อมูล

* Māhina, ’Okusitino (1992). *The Tongan Traditional History TALA-E-FONUA. A Vernacular Ecology-Centred Historico-Cultural Concept* (PhD). Australian National University.
* Herda, Phyllis; Lythberg, Billie (2014). "Featherwork and Divine Chieftainship in Tonga". *The Journal of the Polynesian Society*. **123** (3): 277–300. สืบค้นเมื่อ 2021-02-06.


| ก่อนหน้า |  | พระเจ้าฟาตาเฟฮี ตูอิปูโลตูที่ 2 |  | ถัดไป |
| --- | --- | --- | --- | --- |
| **พระเจ้าฟากานาอะนาอา** |  |  **ตูอิโตงาแห่งจักรวรรดิตูอีโตงา** (17XX–1770) |  | **พระเจ้าฟาตาเฟฮี เปาลาโฮ** |
แผนภูมิของวัฏจักรคาร์บอน
**วัฏจักรคาร์บอน** เป็นวัฏจักรชีวธรณีเคมี ซึ่งคาร์บอนถูกแลกเปลี่ยนระหว่างสิ่งมีชีวิต, พื้นดิน, น้ำ และบรรยากาศของโลกคาร์บอนเป็นธาตุสำคัญธาตุหนึ่งของสิ่งมีชีวิต เป็นองค์ประกอบประมาณ 50%ของเนื้อเยื่อของสิ่งมีชีวิต และในรูปคาร์บอนไดออกไซด์ ซึ่งมีความจำเป็นต่อการเจริญเติบโตของพืช การหมุนเวียนของคาร์บอนในระบบนิเวศแบ่งได้เป็น 3 แบบ ตามระยะเวลาที่ใช้ในการหมุนเวียนให้ครบรอบคือ ระยะสั้น ระยะกลางและระยะยาว

การหมุนเวียนระยะสั้น
--------------------

เป็นการหมุนเวียนของคาร์บอนในรูปคาร์บอนไดออกไซด์ผ่านกระบวนการสังเคราะห์ด้วยแสงและการหายใจ เริ่มจากพืชตรึงคาร์บอนไดออกไซด์ในบรรยากาศมาสังเคราะห์เป็นสารอินทรีย์ คาร์บอนจากบรรยากาศจึงเคลื่อนย้ายเข้าสู่พืช เกิดขึ้นได้ทั้งบนบกและในน้ำ ดังสมการ

6CO2 + 6H2O → C6H12O6 + 6O2

ในการสังเคราะห์ด้วยแสง พืชจะเปลี่ยนพลังงานแสงอาทิตย์เป็นพลังงานเคมี บางส่วนถูกใช้ไป บางส่วนถูกเก็บสะสมในรูปคาร์โบไฮเดรต ซึ่งจะถ่ายทอดไปตามปรี

การย่อยสลายของจุลินทรีย์เกิดขึ้นได้สองสภาวะคือ สภาวะที่มีและไม่มีออกซิเจน ในสภาวะที่มีออกซิเจน คาร์บอนในสารอินทรีย์จะถูกปล่อยออกมาในรูปคาร์บอนไดออกไซด์ ส่วนในสภาวะไม่มีออกซิเจน คาร์บอนถูกปล่อยออกมาในรูปแก๊สมีเทน โดยการทำงานของแบคทีเรียกลุ่ม Methanogen แก๊สมีเทนจะถูกเปลี่ยนเป็นคาร์บอนไดออกไซด์ โดยแบคทีเรียกลุ่ม Methylotroph เช่น *Methylomonas* 

คาร์บอนมอนอกไซด์เป็นรูปหนึ่งของคาร์บอนที่เกิดจากปฏิกิริยาทางเคมีแสงของมีเทน หรือจากการเผาไหม้ของมวลชีวภาพ โดยปกติ คาร์บอนมอนอกไซด์เป็นสารพิษต่อสิ่งมีชีวิต แต่ก็มีสิ่งมีชีวิตบางกลุ่มใช้คาร์บอนมอนอกไซด์เป็นแหล่งพลังงานได้ เช่น *Pseudomonas carboxidoflava* และ *Pseudomonas carboxydohydrogena* ซึ่งจะเปลี่ยนคาร์บอนมอนอกไซด์ให้เป็นคาร์บอนไดออกไซด์ในสภาวะที่มีออกซิเจน ส่วนในสภาวะไม่มีออกซิเจน *Methanosarcina barkeri* จะเปลี่ยนคาร์บอนมอนอกไซด์เป็นแก๊สมีเทน และ *Clostridium thermoaceticum* เปลี่ยนคาร์บอนมอนอกไซด์เป็นกรดน้ำส้ม

การหมุนเวียนระยะยาว
-------------------

เป็นการหมุนเวียนของคาร์บอนผ่านระบบโครงสร้างของโลกทั้งในแผ่นดิน มหาสมุทรและหินปูน องค์ประกอบสำคัญของหินปูนคือแคลเซียมคาร์บอเนต หินปูนเป็นแหล่งสะสมคาร์บอนที่สำคัญของพื้นโลก การเปลี่ยนแปลงของสภาพอากาศและการกัดเซาะจะชะแคลเซียม ซิลิกา และคาร์บอนออกจากหินปูนดังสมการ

CaCO3 + CO2 → Ca2+ + 2HCO3-

CaSiO3 + 2CO2 + H2O → 2HCO3- + SiO2

สิ่งที่ได้จากการกัดเซาะจะลงสู่แม่น้ำและไปยังมหาสมุทร Ca2+ (แคลเซียมไอออน) และ HCO3- (ไบคาร์บอเนต) บางส่วนจะถูกไปใช้ในการสร้างโครงสร้างของสิ่งมีชีวิตที่มีแคลเซียมคาร์บอเนตเป็นองค์ประกอบ เช่นเปลือกหอย บางส่วนกลายเป็นคาร์บอนไดออกไซด์กลับสู่บรรยากาศ เมื่อสิ่งมีชีวิตตาย จะถูกย่อยสลายได้เป็นคาร์บอนไดออกไซด์ในน้ำลึก ซึ่งจะกลับสู่บรรยากาศเมื่อน้ำในบริเวณนั้นม้วนตัวขึ้นมา

อ้างอิง
-------

1. ↑  Mackenzie, F.T. 1995. Biogeochemistry *In*Encyclopedia of Environmental Biology. W.A. Nierenberg, editor. San diago: Academic Pres, Inc. pp 261-267, 270
2. ↑  Atlas,R.M. and R. Bartha. 1998. Microbial Ecology: Fundamental and Application 4 edition. Menlo Park. Benjamin/Cummings. Science Plubishing.
3. ↑  Atlas and Bartha. 1998, อ้างแล้ว
4. ↑  Mackenzie, 1995. อ้างแล้ว

ดูเพิ่ม
-------

* วัฏจักรแคลเซียม
* วัฏจักรออกซิเจน
* การเผาไหม้
* การหายใจ
* การสังเคราะห์ด้วยแสง
**พระเจ้าฟาตาเฟฮี มาอูลูเปโกโตฟา** (ตองงา: *Fatafehi Maʻulupekotofa*) เป็นตูอิโตงาพระองค์ที่ 37 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 และอานาอู กีเฮซีนาโมเฮโอโฟ ถึงแม้ว่าพระองค์จะเป็นพระโอรสที่ประสูติจากโมเฮโอโฟและถือได้ว่ามีลำดับศักดิ์ตามกำเนิดและสิทธิ์ในการสืบตำแหน่งสูงกว่าเจ้าชายเปา แต่กลับไม่ได้สืบตำแหน่งตูอิโตงาต่อจากพระราชบิดา อย่างไรก็ตามพระองค์ได้สืบตำแหน่งจากการที่พระเจ้าฟาตาเฟฮี เปาลาโฮ พ่ายแพ้ในสงครามกลางเมือง และฝ่ายตูอิกาโนกูโปลูเลือกพระองค์ขึ้นสืบตำแหน่ง เนื่องจากมองว่าพระองค์มีความเป็นมิตรและไม่ได้สนใจการเมืองมากนัก รวมถึงต้องการกีดกันเจ้าชายฟูอานูนูอีอาวา พระโอรสของพระเจ้าเปาลาโฮออกจากการสืบตำแหน่งด้วย ในปลายรัชสมัยของพระองค์เกิดสงครามกลางเมืองระหว่างตูกูอาโฮ (ฝ่ายตูอิกาโนกูโปลู) และฟีเนา อูลูกาลาลาที่ 2 (หัวหน้าชุมชนวาวาอู) ซึ่งพระเจ้ามาอูลูเปโกโตฟาและตูอิฮาอะตากาลาอัวสนับสนุนฝ่ายหลัง พระเจ้าฟาตาเฟฮี มาอูลูเปโกโตฟาเสด็จสวรรคตที่วาวาอูซึ่งเป็นฐานอำนาจของฟีเนาใน ค.ศ. 1806

อ้างอิง
-------

### อ้างอิง

1. ↑  Herda & Lythberg, p.291
2. ↑  Herda & Lythberg, p.293
3. ↑  Herda & Lythberg, p.292
4. ↑  Claessen, p.512
5. ↑  Claessen, p.513

### บรรณานุกรม

* Herda, Phyllis; Lythberg, Billie (2014). "Featherwork and Divine Chieftainship in Tonga". *The Journal of the Polynesian Society*. **123** (3): 277–300. สืบค้นเมื่อ 2022-04-20.
* Claessen, H. J. M. (1968). "A Survey of the History of Tonga: Some New Views". *Bijdragen Tot De Taal-, Land- En Volkenkunde*. **124** (4): 505–520. สืบค้นเมื่อ 2022-04-20.


| ก่อนหน้า |  | พระเจ้าฟาตาเฟฮี มาอูลูเปโกโตฟา |  | ถัดไป |
| --- | --- | --- | --- | --- |
| **พระเจ้าฟาตาเฟฮี เปาลาโฮ** |  |  **ตูอิโตงาแห่งจักรวรรดิตูอีโตงา** (1784–1795/1806) |  | **พระเจ้าฟาตาเฟฮี ฟูอานูนูอีอาวา** |
**พรสุดา ถาวราภา** หรือชื่อเล่นว่า **เจแอน** (เกิด: 20 มกราคม พ.ศ. 2532 จังหวัดภูเก็ต) เป็นนักร้องและนักแสดงชาวไทยซึ่งเป็นที่รู้จักจากการเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์

ประวัติ
-------

**พรสุดา ถาวราภา** (เจแอน) เกิดเมื่อวันที่ 20 มกราคม พ.ศ. 2532 ที่อำเภอเมือง จังหวัดภูเก็ต จบการศึกษาชั้นมัธยมศึกษาตอนต้น โรงเรียนเฉลิมพระเกียรติสมเด็จพระศรีนครินทร์ ภูเก็ต และศึกษาต่อชั้นมัธยมศึกษาตอนปลาย โรงเรียนสตรีภูเก็ต ปัจจุบันจบการศึกษาระดับปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง

เข้าสู่วงการ
------------

เจแอนเป็นชาวภูเก็ต ฐานะทางบ้านค่อนข้างลำบาก คุณพ่อของเจแอนต้องหาเงินเลี้ยงครอบครัว จุดเปลี่ยนของเจแอนคือเริ่มทำงานตั้งแต่ม.2 เพราะเกิดอุบัติเหตุกับคุณพ่อจึงไม่สามารถทำงานได้ เจแอนเลยต้องหาเงินเลี้ยงตัวเองโดยการเป็นนักร้องตามงานดนตรีต่างๆ พอจบชั้นมัธยมศึกษาจึงย้ายมาเรียนที่กรุงเทพที่ มหาวิทยาลัยรามคำแหง จนมีโอกาสได้ประกวด เดอะสตาร์ ค้นฟ้าคว้าดาว ปี 7 แต่ไม่ผ่านการคัดเลือก จึงมีแมวมองชวนให้ไปเล่นหนังเรื่อง รักสุดทีน แสดงคู่กับ มาริโอ้ เมาเร่อ และยังได้ร้องเพลงประกอบภาพยนตร์อีกด้วย

ปัจจุบันเจแอนเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์ ชื่อวง เจลิส (JLIS) มีซิงเกิลเปิดตัวที่ชื่อว่า "ช่วยมาทำให้หายคิดถึงที"

ผลงาน
-----

### เดอะสตาร์ ค้นฟ้าคว้าดาวปี 7

ในปี พ.ศ. 2553 เจแอนเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 7 ตัวแทนภาคใต้ แต่ไม่ผ่านเข้ารอบ 8 คนสุดท้าย

* เพลงใช้ในรอบคัดเลือก
	+ เพลง "พูดอีกที" - คริสติน่า อากีล่าร์
* เพลงรอบ 22 คนสุดท้าย
	+ เพลง "พลิกล็อก" - คริสติน่า อากีล่าร์

### ซิงเกิ้ล

| ปี | รายชื่อเพลง | ศิลปิน |
| --- | --- | --- |
| 2555 | ได้แค่นี้ก็แค่นี้ | Ost.รักสุดทีน |
| 2556 | ช่วยมาทำให้หายคิดถึงที | เจลิส |
| 2558 | อยากจะหยุดรัก | Single เดี่ยว |
| 2566 | หงส์ในกรงกา | Ost.หงส์ในกรงกา |

### ละครโทรทัศน์

| ละครโทรทัศน์ |
| --- |
|
| ปี พ.ศ. | เรื่อง | รับบทเป็น | ออกอากาศ |
| 2558 | หมัดเด็ดเสียงทอง ซีซั่น 3 | ออย | ช่อง 9 |
| หมัดเด็ดเสียงทอง ซีซั่น 4 | ออย | ช่อง 9 |
|

### ภาพยนตร์

| ปี | เรื่อง | บทบาท | แสดงคู่กับ |
| --- | --- | --- | --- |
| 2555 | *รักสุดทีน* | ครีม | มาริโอ้ เมาเร่อ |
|

### มิวสิกวีดีโอ

* เพลง "ยิ่งลืมยิ่งจำ" - วงทองหล่อ (2555)

### พิธีกร

* พิธีกรรายการ "น้ำลายสอ"
* พิธีกรรายการ "music request" ทางช่อง GMM music

### ผลงานอื่น

* แสดงโฆษณา
* ร้องไกด์เพลง "Good Boy" ของ ตาตั้น (2556)
* ถ่ายแบบนิตยสาร - แฟชั่น

### คอนเสิร์ต

| การแสดงคอนเสิร์ต |
| --- |
|
| ชื่อคอนเสิร์ต | วันที่แสดง | สถานที่แสดง |
| 'Live' in Club Aura (ร่วมกับนิว-จิ๋ว) | 29 กันยายน พ.ศ. 2556 | Club Aura Singapore |
|

อ้างอิง
-------

1. ↑  เจแอน - พรสุดา ยิ้มร่า ฝันเป็นจริง | เดลินิวส์
2. ↑  พรสุดา ถาวราภา (เจแอน) ประวัติ-การศึกษา-ผลงาน-เว็บไซต์ส่วนตัว
3. ↑  "ศิลปิน JLIS (เจลิส) | ประวัติศิลปิน ดารา นักร้อง You2Play.com". คลังข้อมูลเก่าเก็บจากแหล่งเดิมเมื่อ 2013-10-06. สืบค้นเมื่อ 2013-09-30.

แหล่งข้อมูลอื่น
---------------

* พรสุดา ถาวราภา
* พรสุดา ถาวราภา
* พรสุดา ถาวราภา
* พรสุดา ถาวราภา ที่เฟซบุ๊ก
* พรสุดา ถาวราภา ที่เฟซบุ๊ก
**มติ ตั้งพานิช** เป็นสถาปนิกชาวไทย และราชบัณฑิตทางด้านสถาปัตยกรรมศาสตร์ มีผลงานการออกแบบอาคารที่มีชื่อเสียงและเป็นที่รู้จักมากมาย

ประวัติ
-------

มติเกิดเมื่อวันที่ 24 พฤศจิกายน พ.ศ. 2484 ในครอบครัวชาวไทยเชื้อสายจีน จบการศึกษาระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย และปริญญาโทด้านสถาปัตยศาสตร์ จากสถาบันเทคโนโลยีแมสซาชูเซตส์ (M.I.T.) สหรัฐ และหลักสูตรวิทยาลัยป้องกันราชอาณาจักรภาครัฐร่วมเอกชน (ปรอ.) รุ่นที่ 2

เคยทำงานเป็นสถาปนิกอยู่ที่สหรัฐอยู่พักหนึ่ง ก่อนจะกลับมาสู่ประเทศไทยในปี พ.ศ. 2516 ต่อมาเมื่อวันที่ 30 กรกฎาคม พ.ศ. 2517 ได้ก่อตั้งบริษัท ดีไซน์+ดีเวลลอป จำกัด มีผลงานต่าง ๆ มากมาย เช่น ออกแบบสถาบันวิจัยจุฬาภรณ์, ออกแบบท่าอากาศยานสุวรรณภูมิ, ออกแบบศูนย์กีฬาสำหรับการแข่งขันเอเชียนเกมส์ ครั้งที่ 13 ที่เมืองทองธานี ซึ่งต่อมากลายเป็นศูนย์แสดงสินค้าและการประชุม อิมแพ็ค รวมถึงการออกแบบศาลาว่าการกรุงเทพมหานคร 2 เป็นต้น

และดำรงตำแหน่งนายกสมาคมสถาปนิกสยามในพระบรมราชูปถัมภ์ 3 สมัยติดต่อกัน ก่อนที่จะลงรับสมัครเลือกตั้งเป็นผู้ว่าราชการกรุงเทพมหานคร เมื่อวันที่ 19 เมษายน พ.ศ. 2535 สังกัดพรรคความหวังใหม่ โดยมีนโยบายสำคัญ คือ การสร้างถนนวงแหวนแก้ปัญหาการจราจร แต่ไม่ได้รับการเลือกตั้ง 

จากนั้น ได้เป็นที่ปรึกษาของ พลเอก ชวลิต ยงใจยุทธ ในขณะดำรงตำแหน่งรัฐมนตรีว่าการกระทรวงมหาดไทยและนายกรัฐมนตรี

นายมติ เป็นผู้จุดประการความคิดเรื่องการสร้างศูนย์ราชการแห่งใหม่ ขึ้นที่จังหวัดฉะเชิงเทรา ซึ่งต่อมา แนวความคิดนี้ได้กลายมาเป็นที่มาของ ศูนย์ราชการเฉลิมพระเกียรติ 80 พรรษา 5 ธันวาคม 2550 หรือที่นิยมเรียกกันสั้น ๆ ว่า ศูนย์ราชการ แจ้งวัฒนะ ที่ถนนแจ้งวัฒนะ เขตหลักสี่ เช่นในปัจจุบัน

ต่อมานายมติเป็นคณะกรรมการตรวจสอบและติดตามประเมินผลราชการ ประจำกระทรวงยุติธรรม และเป็นนายกสภาสถาปนิก

ในวันที่ 21 พฤศจิกายน พ.ศ. 2553 ได้มีพระบรมราชโองการโปรดเกล้าฯ แต่งตั้งให้ นายมติ ตั้งพานิช เป็นราชบัณฑิต ประเภทวิชาสถาปัตยกรรมศิลป์ สาขาวิชาสถาปัตยกรรม สำนักศิลปกรรม ราชบัณฑิตยสภา

นายมติ ตั้งพานิช เสียชีวิตเมื่อวันที่ 1 มีนาคม พ.ศ. 2561 สิริอายุ 76 ปี

ผลงานที่ออกแบบ
--------------

* สถาบันวิจัยจุฬาภรณ์
* ท่าอากาศยานสุวรรณภูมิ
* ศูนย์แสดงสินค้าและการประชุม อิมแพ็ค เมืองทองธานี
* ศาลาว่าการกรุงเทพมหานคร 2

เครื่องราชอิสริยาภรณ์
---------------------

* พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
* พ.ศ. ไม่ปรากฎ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
* พ.ศ. 2555 –  เหรียญดุษฎีมาลา เข็มศิลปวิทยา (ร.ด.ม.(ศ))

อ้างอิง
-------

1. ↑  "นาย มติ ตั้งพานิช (ราชบัณฑิต)". *สำนักงานราชบัณฑิตยสภา*. สืบค้นเมื่อ 2023-08-01.`{{cite web}}`: CS1 maint: url-status (ลิงก์)
2. ↑  คอลัมน์คนตามข่าว: *มติ ตั้งพานิช ราชบัณฑิตคนใหม่*, ดุษฎี สนเทศ : มติชนหน้า 3 ฉบับที่ 11,931 ปี 33 ประจำวันอังคารที่ 9 พฤศจิกายน พ.ศ. 2533
3. ↑  วิไลวรางกูร, กิตติ (2018-03-02). "แจ้งกรรมการบริษัทเสียชีวิต" (PDF). จดหมายถึงกรรมการและผู้จัดการ ตลาดหลักทรัพย์แห่งประเทศไทย. ตลาดหลักทรัพย์แห่งประเทศไทย. สืบค้นเมื่อ 2023-08-02.
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญดุษฎีมาลา เข็มศิลปวิทยา ประจำปี ๒๕๕๕ เก็บถาวร 2016-03-04 ที่ เวย์แบ็กแมชชีน, เล่ม ๑๓๐ ตอนที่ ๑๐ ข หน้า ๓๑, ๒๖ มีนาคม ๒๕๕๖
ภาพวาดของเหนียนเกิงเหยา
**เหนียนเกิงเหยา** (จีนตัวย่อ: 年羹尧; จีนตัวเต็ม: 年羹堯; พินอิน: *Nián Gēngyáo*; 1679 – 13 มกราคม 1726) ชื่อรอง **เหลียงกง** (จีน: 亮功; พินอิน: *Liàng gōng*) ผู้บัญชาการทหารชาวจีนในสมัย ราชวงศ์ชิง เขาเกิดในฐานะสมาชิกของกองธงขอบเหลืองอันเป็น 1 ใน แปดกองธง และมีประสบการณ์ทางทหารในการขยายดินแดนทางแนวรบด้านตะวันตกของ จักรวรรดิชิง เหนียนกลายเป็นผู้บัญชาการทหารสูงสุดของกองทัพชิงทางตะวันตกเฉียงเหนือและมีส่วนช่วยในการรวม ชิงไห่ ให้เข้ามาเป็นมณฑลหนึ่งของจักรวรรดิชิง

ชีวิต
-----

พ่อของเกิงเหยา เหนียนเซี่ยหลิง (年遐齡) รับราชการเป็นอุปราชแห่งหูกวังจากปี ค.ศ. 1692 ถึง 1704 ส่วนเหนียนเองได้เป็น *จิ้นชื่อ* เมื่อ ค.ศ. 1700 และได้รับเลือกเป็นบัณฑิตของ สำนักฮั่นหลิน ในเดือนมีนาคม ปี ค.ศ. 1709 กองธงซึ่งตระกูลเหนียนสังกัดได้รับมอบหมายให้รับใช้องค์ชายอิ้นเจิ้น ซึ่งต่อมาได้กลายเป็นจักรพรรดิยงเจิ้ง ในเวลาเดียวกันน้องสาวของเหนียนเกิงเหยา พระมเหสีตุ้นซู่ กลายเป็นนางสนมขององค์ชายอิ้นเจิ้น

ในเดือนตุลาคม ปี ค.ศ. 1709 เหนียนได้รับแต่งตั้งเป็นผู้ว่าการ มณฑลเสฉวน

อ้างอิง
-------

1. ↑  *Nien Kêng-yao*
2. ↑   p. 156
Kabsa
Kleeja อาหารพื้นบ้านของ Najdi Saudi
**อาหารซาอุดีอาระเบีย** ที่มีชื่อเสียงได้แก่ เนื้อแกะ ไก่ย่าง ถั่วชิกพีทอด (falafel) เนื้อแกะปรุงหั่นบาง ๆ (shawarma) mutabbaq และ Ful medames ขนมปังไร้เชื้อแบบอาหรับ (khobz; خبز) นิยมรับประทานเกือบทุกมื้อและใช้เป็นภาชนะหรือห่อหุ้มอาหารด้วย Kabsa ซึ่งเป็นข้าวหุงกับไก่หรือเนื้อแกะเป็นที่นิยมและถือเป็นสัญลักษณ์ ร้านกาแฟแบบดั้งเดิมยังเป็นที่แพร่หลายแต่กำลังถูกแทนที่ด้วยร้านกาแฟสไตล์ตะวันตก ชาแบบอาหรับเป็นสิ่งที่มีชื่อเสียง นิยมดื่มระหว่างการพบปะทั้งเป็นทางการและไม่เป็นทางการ โดยชาเป็นชาดำ ไม่ใส่นม มีการปรุงแต่งกลิ่นด้วยสมุนไพร

ส่วนผสมพื้นฐานของอาหารซาอุรวมถึงข้าวสาลี ข้าว ไก่ ถั่ว Fava โยเกิร์ต ซาอุดีอาระเบียบริโภคไก่จำนวนมากที่สุดในโลกที่ค่าเฉลี่ย 88.2 ปอนด์ต่อคนต่อปี แกะนิยมใช้เลี้ยงแขกหรือรับประทานในช่วงวันหยุด นมที่บริโภคมาจากแพะ แกะ และนมอูฐ การบริโภคโยเกิร์ตมีทั้งทำให้เป็นเครื่องดื่มชนิด kefir ที่เรียกว่าลาบันซึ่งเป็นเครื่องดื่มและใช้ในการเตรียมซอส

กฎหมายอิสลาม
------------

กฎหมายอิสลามห้ามรับประทานเนื้อหมูและดื่มเครื่องดื่มแอลกอฮอล์และมีการบังคับใช้กฎหมายนี้ทั่วประเทศซาอุดิอารเบีย ตามกฎหมายอิสลาม สัตว์ที่นำมาบริโภคต้องได้รับการฆ่าในลักษณะเฉพาะตามหลักกฎหมายอิสลาม

อ้างอิง
-------

1. 1 2 3 4 5 6  "Food in Saudi Arabia". Food in Every Country (website). Accessed May 2010.
2. ↑  "Saudi Arabia Local Food and Drinks" เก็บถาวร 2011-05-08 ที่ เวย์แบ็กแมชชีน. Saudi Arabia Travel Guide (website). Accessed May 2010.

แหล่งข้อมูลอื่น
---------------

* Saudi Cooking เก็บถาวร 2004-08-07 ที่ เวย์แบ็กแมชชีน

| * ด
* ค
* ก
อาหารของแต่ละประเทศในทวีปเอเชีย |
| --- |
| กัมพูชา  **·**  เกาหลี  **·**  คาซัคสถาน  **·**  คีร์กีซสถาน  **·**  จีน (ฮ่องกง  **·**  มาเก๊า  **·**  ไต้หวัน  **·**  ทิเบต)  **·**  ญี่ปุ่น  **·**  ติมอร์-เลสเต  **·**  เติร์กเมนิสถาน  **·**  ทาจิกิสถาน  **·**  ไทย  **·**  เนปาล  **·**  บรูไน  **·**  บังกลาเทศ  **·**  ปากีสถาน  **·**  พม่า  **·**  ฟิลิปปินส์  **·**  ภูฏาน  **·**  มองโกเลีย  **·**  มัลดีฟส์  **·**  มาเลเซีย  **·**  ลาว (ม้ง)  **·**  เวียดนาม  **·**  ศรีลังกา  **·**  สิงคโปร์  **·**  อัฟกานิสถาน  **·**  อินเดีย  **·**  อินโดนีเซีย  **·**  อุซเบกิสถาน  **·**  กาตาร์  **·**  คูเวต  **·**  จอร์เจีย  **·**  จอร์แดน  **·**  ซาอุดีอาระเบีย  **·**  ซีเรีย  **·**  ไซปรัส  **·**  ตุรกี  **·**  บาห์เรน  **·**  เยเมน  **·**  เลบานอน  **·**  สหรัฐอาหรับเอมิเรตส์  **·**  อาเซอร์ไบจาน  **·**  อาร์เมเนีย  **·**  อิรัก (เคอร์ดิสถาน)  **·**  อิสราเอล  **·**  อิหร่าน  **·**  โอมาน  **·**  ปาเลสไตน์ |
เมื่อวันที่ 5 ตุลาคม พ.ศ. 2566 เวลา 13:15 น. ระหว่างการรุกรานยูเครนโดยรัสเซีย กองทัพรัสเซียได้โจมตีร้านของชำและร้านกาแฟแห่งหนึ่งในหมู่บ้านฮรอซา แคว้นคาร์กิว ประเทศยูเครน ขณะเกิดเหตุชาวบ้านมารวมตัวกันอยู่ที่นั่นเพื่อประกอบพิธีไว้อาลัย เหตุโจมตีครั้งนี้ทำให้มีผู้เสียชีวิตอย่างน้อย 52 คนและบาดเจ็บอย่างน้อย 5 คน ในหมู่ผู้เสียชีวิตมีเด็กชายอายุ 6 ขวบคนหนึ่งรวมอยู่ด้วย ยูเครนระบุว่าอาวุธที่รัสเซียใช้ในการโจมตีคือขีปนาวุธทิ้งตัวอิสคันเดียร์
ร้านของชำและร้านกาแฟที่ซึ่งชาวบ้านมารวมตัวกันในขณะที่ถูกโจมตีนั้นกำลังจัดมื้ออาหารไว้อาลัยในฐานะส่วนหนึ่งของพิธีศพทหารยูเครนนายหนึ่งที่เสียชีวิตจากการต่อสู้เพื่อหยุดยั้งการรุกรานของรัสเซีย ดมือตรอ ชูแบนกอ อัยการท้องถิ่น กล่าวว่าภรรยาม่ายของทหาร ลูกชายซึ่งเป็นทหารเช่นกัน และลูกสะใภ้ของทหารต่างเสียชีวิตจากเหตุโจมตีครั้งนี้ด้วย
อีฮอร์ กลือแมนกอ รัฐมนตรีว่าการกระทรวงมหาดไทยยูเครน ระบุว่าหมู่บ้านฮรอซามีประชากร 330 คนก่อนเกิดเหตุโจมตี ฮรอซาถูกกองทัพรัสเซียยึดครองในช่วงแรกของการรุกรานยูเครนและได้รับการปลดปล่อยโดยกองทัพยูเครนระหว่างการรุกตอบโต้ที่แคว้นคาร์กิวในเดือนกันยายน พ.ศ. 2565 ออแลห์ ซือแญฮูบอว์ ผู้ว่าการแคว้นคาร์กิว ยืนยันว่าผู้เสียชีวิตทั้งหมดเป็นชาวบ้านฮรอซาและเหตุโจมตีทางอากาศครั้งนี้ส่งผลให้ประชากรของหมู่บ้านเสียชีวิตถึงร้อยละ 20

ปฏิกิริยา
---------

วอลอดือมือร์ แซแลนสกึย ประธานาธิบดียูเครน เรียกเหตุโจมตีดังกล่าวว่า "เป็นการก่อการร้ายโดยเจตนาอย่างสิ้นเชิง" และกล่าวโทษรัสเซียว่า "ก่อการรุกรานเพื่อฆ่าล้างเผ่าพันธุ์" เขายังกล่าวด้วยว่าเหตุโจมตีดังกล่าว "ไม่อาจเรียกได้ว่าเป็นการกระทำของสัตว์เดรัจฉานด้วยซ้ำ เพราะจะเป็นการดูถูกสัตว์เดรัจฉาน" และ "ใครกันที่สามารถยิงขีปนาวุธใส่ชาวบ้านได้? ใคร? มีแต่พวกเลวบริสุทธิ์เท่านั้นแหละ"

ออแลห์ ซือแญฮูบอว์ ผู้ว่าการแคว้นคาร์กิว กล่าวว่าเหตุโจมตีครั้งนี้เป็นหนึ่งใน "อาชญากรรมที่นองเลือดที่สุด" ที่เคยเกิดขึ้นในแคว้น

อ้างอิง
-------

1. 1 2 3  "Ukraine-Russia war – live: Putin's troops kill 51, including child, in Kharkiv missile attack, says Kyiv" (ภาษาอังกฤษ). 2023-10-05. สืบค้นเมื่อ 2023-10-05.
2. ↑  "Ukraine-Russia war – live: Putin's missiles strike Kharkiv as body of boy, 10, in pyjamas pulled from rubble" (ภาษาอังกฤษแบบบริติช). 2023-10-06. สืบค้นเมื่อ 2023-10-06.
3. ↑  "Ukraine's Zelenskyy says almost 50 killed as Russia bombs grocery store" (ภาษาอังกฤษแบบอเมริกัน). 2023-10-05. สืบค้นเมื่อ 2023-10-05.
4. 1 2 3 4 5  "Russian strike kills at least 51 in north-eastern Ukraine, official says". *BBC News* (ภาษาอังกฤษแบบบริติช). สืบค้นเมื่อ 5 October 2023.
5. ↑  "UPDATED: Russian attack on Kharkiv Oblast village kills 50, including 6-year-old child". *The Kyiv Independent* (ภาษาอังกฤษ). 2023-10-05. สืบค้นเมื่อ 2023-10-05.
6. ↑  Blann, Susie; ago, Associated Press Updated: 8 hours ago Published: 9 hours. "Russian airstrike on village store and cafe kills scores, Ukraine says". *Anchorage Daily News* (ภาษาอังกฤษ). สืบค้นเมื่อ 2023-10-05.
7. ↑  Harding, Luke (2023-10-05). "Russian attack on village cafe kills at least 48 people in Ukraine". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2023-10-05.
**สตีน สตีนเซิน ปลีเกอร์** (เดนมาร์ก: *Steen Steensen Blicher*; 11 ตุลาคม พ.ศ. 2325 - 26 มีนาคม พ.ศ. 2391) เป็นนักเขียนเรื่องสั้นและกวีชาวเดนมาร์ก เขาได้ชื่อว่าเป็นบิดาแห่งเรื่องสั้นสมจริงของเดนมาร์ก เขาเขียนเรื่องสั้นไว้นับร้อยเรื่อง และบทกวีอีกสามร้อยบท เล่าเรื่องราวเกี่ยวกับผู้คนในคาบสมุทรจัตแลนด์ (ภาคกลางของประเทศ) ด้วยอารมณ์ขันเสียดสีและมุมมองมืดมนของคนท้อแท้เบื่อโลก เนื่องจากครอบครัวเป็นบาทหลวงมาหลายชั่วอายุคน ปลีเกอร์เองก็ได้เป็นบาทหลวงในชนบท หลังจากหลงใหลเสน่ห์อาชีพครูและเกษตรกรอยู่พักสั้น ๆ แล้วไปเรียนจนจบปริญญาเอกสาขาเทววิทยาจากโคเปนเฮเกนเมื่ออายุ 27 ปี นอกจากเป็นบาทหลวงผู้ยากไร้ ถูกประชาชนเกลียดชังจนกระทั่งถูกบีบให้ลาออกในปี ค.ศ. 1847 แล้ว ปลีเกอร์ยังเคราะห์ร้ายในชีวิตแต่งงานอีกด้วย หญิงม่ายวัย 17 ซึ่งแต่งงานกันตอนเขาอายุ 28 ปี มีลูกให้เขาสิบคน แต่แล้วกลับทิ้งเขาไปหลังจากอยู่กินกันมาสิบเจ็ดปี ปี ค.ศ. 1826 ปลีเกอร์ออกนิตยสารวิจารณ์ชื่อ *Nordlyset* (แสงขั้วโลกเหนือ) ซึ่งตีพิมพ์เรื่องสั้นส่วนใหญ่ของเขา นอกจากนี้เขายังแปลงานเขียนของออสเซียน (กวีชาวสกอต) เป็นภาษาเดนมาร์ก และได้รับอิทธิพลจากกวีผู้นี้ด้วย

ผลงาน
-----

* *Brudstykker af en Landsbydegns Dagbog* ("Diary of a Parish Clerk") (ค.ศ. 1824 นวนิยาย)
* *Trækfuglene* ("Birds of Passage") (ค.ศ. 1838 บทกวี)

แหล่งข้อมูลอื่น
---------------

* ต้นฉบับลายมือ เรื่อง 'Kortfattet Levnedsbeskrivelse...' เก็บถาวร 2006-03-22 ที่ เวย์แบ็กแมชชีน (ภาษาเดนมาร์ก)
* ประวัติโดยละเอียด ผลงานเรื่องสั้นบางเรื่อง (ภาษาอังกฤษ)

### ผลงานที่แปลเป็นภาษาไทย

* ท่านอธิการแห่งวีลบีย์ (The rector of Veilbye) ' เมื่อมนุษย์ตั้งตนเป็นผู้พิพากษา มนุษย์นั่นเองที่ถูก "พิพากษา" เรื่องตีแผ่ค่านิยมของผู้คน '
**ปรางค์สองพี่น้อง** เป็นโบราณสถานภายในอุทยานประวัติศาสตร์ศรีเทพ จังหวัดเพชรบูรณ์ มีลักษณะเป็นพระปรางค์หรือปราสาทประธาน ก่อด้วยศิลาแลงเป็นฐานปัทม์ซ้อนกัน 3 ชั้น มีบันไดกึ่งกลางด้าน ยอดปราสาทอยู่ในสภาพชำรุดไม่สามารถระบุรูปทรงได้ ภายในมีแท่นศิลาแลงสันนิษฐานว่าเคยประดิษฐานรูปเคารพ จากการขุดแต่งทางโบราณคดีพบชิ้นส่วนประกอบทางสถาปัตยกรรม เช่น ทับหลังรูปอุมามเหศวร เสาประดับกรอบประตู ชิ้นส่วนศิวลึงค์ ฐานโยนิโทรณะ และประติมากรรมโคนนทิ

สันนิษฐานว่าแรกเริ่มสร้างเป็นเทวาลัยในศาสนาฮินดูลัทธิไศวนิกาย ในราวพุทธศตวรรษที่ 17 และต่อมาในรัชสมัยของพระเจ้าชัยวรมันที่ 7 ได้ถูกเปลี่ยนให้เป็นวัดในพุทธศาสนานิกายมหายาน

ภาพถ่าย
-------

* ภาพแสดงฐาน ศิลาแลง, ล้อมด้วยกำแพง และ ปรางค์สององค์ตั้งเคียงข้างกัน อันเป็นเอกลักษณ์ ภาพแสดงฐาน ศิลาแลง, ล้อมด้วยกำแพง และ ปรางค์สององค์ตั้งเคียงข้างกัน อันเป็นเอกลักษณ์
* ทางเดินตรงไปสู่ปรางค์สองพี่น้อง ทางเดินตรงไปสู่ปรางค์สองพี่น้อง
* ขื่อประตูแสดง พระศิวะ พระชายา พระอุมา และพาหนะ นนทิ ขื่อประตูแสดง พระศิวะ พระชายา พระอุมา และพาหนะ นนทิ
* ภาพขยาย: พระศิวะ พระชายา พระอุมา และพาหนะ นนทิ ภาพขยาย: พระศิวะ พระชายา พระอุมา และพาหนะ นนทิ

อ้างอิง
-------

1. 1 2

วิกิมีเดียคอมมอนส์มีสื่อที่เกี่ยวข้องกับ **ปรางค์สองพี่น้อง**

พิกัดภูมิศาสตร์: 15°27′59″N 101°08′39″E﻿ / ﻿15.46627°N 101.144085°E﻿ / 15.46627; 101.144085
เขาคลังนอกก่อนการบูรณะ
ซุ้มคล้ายอาคารจำลองหลายขนาดที่มีเสาประดับ เขาคลังนอก
**เขาคลังนอก** เป็นโบราณสถานที่ค้นพบมานานแล้วในหมู่โบราณสถานของอุทยานประวัติศาสตร์ศรีเทพ จังหวัดเพชรบูรณ์ แต่เพิ่งบูรณะแล้วเสร็จเมื่อปี พ.ศ. 2555 ลักษณะของเขาคลังนอกเป็นศาสนสถานขนาดใหญ่ สร้างขึ้นเมื่อราวพุทธศตวรรษที่ 13–14 ในสมัยทวารวดี สันนิษฐานว่าเดิมมีลักษณะเป็นสถูปขนาดใหญ่ที่สามารถขึ้นไปด้านบนได้ ปัจจุบันเหลือเพียงฐานขนาดใหญ่ ทรงสี่เหลี่ยมจัตุรัส ก่อด้วยศิลาแลง สภาพค่อนข้างสมบูรณ์ มีทางขึ้นทั้ง 4 ด้าน กว้างด้านละประมาณ 64 เมตร ความสูงจากฐานถึงยอด ประมาณ 20 เมตร แบ่งเป็น 2 ชั้นหลัก ๆ โดยแต่ละชั้นสูงประมาณ 5 เมตร แต่ละทิศมีเจดีย์รายรอบเล็ก ๆ ซึ่งแสดงถึงความเชื่อเกี่ยวกับมณฑลจักรวาล และอิทธิพลทางสถาปัตยกรรมของอินเดียตอนใต้และชวากลางคล้ายบรมพุทโธ ประเทศอินโดนีเซีย

ศาสตราจารย์ ดร.สันติ เล็กสุขุม คณะโบราณคดี มหาวิทยาลัยศิลปากร สันนิษฐานว่าด้านบนประกอบด้วยลานประทักษิณ สำหรับประกอบพิธีกรรม และเป็นระเบียงที่สามารถเดินวนรอบได้ ลานประทักษิณมีเจดีย์ประธานตั้งอยู่บนสุดสร้างด้วยอิฐ โดยมีฐานอิฐรับยอดเจดีย์อีก 1 ชั้น รวมเป็น 3 ชั้น  มีบันไดทางขึ้นสู่ด้านบนทั้ง 4 ทิศ บันไดมีผนังข้างเป็นชั้นรองเครื่องไม้หลังคา ปากทางขึ้นราวบันไดมีฐานของรูปสลักที่น่าจะเป็นรูปสิงห์คู่ ฐานโค้งเป็นบัว ลานประทักษิณชั้นบนสุดของแต่ละทิศมีซุ้มประตูโค้ง ล้อมรอบด้วยกำแพงแก้ว ระเบียงคตหรืออาคารไม้มุมหลังคาล้อมรอยเจดีย์ประธาน และมีเจดีย์ขนาดเล็กประดับตามมุม

นอกจากนี้ รอบฐานเจดีย์ยังมีเจดีย์บริวารกระจายตัวตามแนวทิศหลัก ทิศละสามหลังในระยะห่างเท่า ๆ กัน

ผลการวิเคราะห์ข้อมูลไลดาร์พื้นที่มหาสถูปเขาคลังนอกและโดยรอบ เผยให้เห็นการกระจายตัวของโบราณสถานและแหล่งที่เป็นไปได้ว่าเป็นส่วนประกอบของศาสนสถาน รวมถึงกิจกรรมของมนุษย์ในอดีตรอบ ๆ ซึ่งทำให้เห็นว่าพื้นที่นี้เป็นมากกว่าศาสนสถานในบริบทมหาสถูป แต่อาจเป็น "มหาวิหาร" หรือวิทยาลัยซึ่งเป็นศูนย์กลางการเรียนรู้ที่สำคัญแหล่งหนึ่ง เช่นเดียวกับวิทยาลัยนาลันทา ที่มีบทบาทส่งต่อพุทธศาสนาและงานศิลปะสู่รัฐในพื้นที่ใกล้เคียง

อ้างอิง
-------

1. ↑  เจาะเรื่องเขาคลังนอก…มหาสถูปเมืองศรีเทพ ข้อมูลจากปากคนในเมื่อครั้งอนุรักษ์พัฒนา
2. ↑  ?
3. ↑  ผลไลดาร์เขาคลังนอก เปลี่ยนความเข้าใจจาก 'มหาสถูป' สู่ 'มหาวิหาร'

วิกิมีเดียคอมมอนส์มีสื่อที่เกี่ยวข้องกับ **เขาคลังนอก**
**นถูราม วินายก โคฑเส** (มราฐี: नथूराम विनायक गोडसे, 19 พฤษภาคม ค.ศ. 1910 - 15 พฤศจิกายน ค.ศ. 1949) เป็นชายจากปูเณ ประเทศอินเดีย นักเคลื่อนไหวและนักหนังสือพิมพ์ชาตินิยมฮินดู ผู้เป็นมือลอบสังหารมหาตมา คานธี ร่วมกับผู้ร่วมก่อการอื่นอีกเจ็ดคน

การลอบสังหาร
------------

มูลเหตุของการลอบสังหารนั้นเกิดจากสิ่งที่โคฑเสมองว่าเป็นการก่อวินาศกรรมซ้ำซากของคานธีต่อผลประโยชน์ของชาวฮินดู โดยใช้ยุทธวิธีการแบล็กเมล์ "อดอาหารจนเสียชีวิต" ต่อหลายประเด็นปัญหา ในมุมมองของโคฑเส คานธียกผลประโยชน์ให้แก่มุสลิมในหลายวิถีทางซึ่งดูอยุติธรรมและต่อต้านชาตินิยม เขากล่าวโทษคานธีสำหรับการแบ่งประเทศอินเดีย ซึ่งทำให้มีผู้เสียชีวิตหลายแสนคนในความไม่สงบทางศาสนาที่ปะทุขึ้น

โคฑเสเข้าหาคานธีเมื่อวันที่ 30 มกราคม ค.ศ. 1948 เขายิงคานธีเข้าที่หน้าอกสามนัดในระยะเผาขนด้วยปืนพกกึ่งอัตโนมัติ คานธีเสียชีวิตเกือบจะในทันที หลังจากยิงไปแล้ว โคฑเสมิได้พยายามหลบหนีหรือขู่คนอื่นอีก เขาถูกโจมรุมตีและตรึงติดกับพื้นโดยฝูงชนรอบตัวเขา จากนั้นเจ้าหน้าที่ตำรวจกลุ่มเล็กก็มาถึงในไม่กี่นาทีให้หลัง

หลังการลอบสังหารมหาตมา คานธี เขาถูกนำตัวไปไต่สวนเริ่มตั้งแต่วันที่ 27 พฤษภาคม ค.ศ. 1948 ที่ปีเตอร์ฮอฟฟ์ ในศิมลา (Peterhoff, Shimla) อันเป็นที่ตั้งของศาลสูงรัฐปัญจาบ

วันที่ 8 พฤศจิกายน ค.ศ. 1949 โคฑเสถูกตัดสินประหารชีวิต เขาถูกแขวนคอที่เรือนจำอัมพาละเมื่อวันที่ 15 พฤศจิกายน ค.ศ. 1949 ร่วมกับผู้สมคบคิดอีกคนหนึ่ง

อ้างอิง
-------

1. ↑  *The Times (London), pg. 3*. 16 November 1949. `{{cite news}}`: `|title=` ไม่มีหรือว่างเปล่า (help)

แหล่งข้อมูลอื่น
---------------

* สุนทรพจน์สุดท้ายของโคทเสต่อศาล เก็บถาวร 2011-10-19 ที่ เวย์แบ็กแมชชีน
* นาถูราม โคทเสกับลัทธิคานธี เก็บถาวร 2008-05-13 ที่ เวย์แบ็กแมชชีน พร้อมบทสัมภาษณ์และลิงก์
ประเทศสมาชิกไอพีอีเอฟ
การประชุมสุดยอดเกี่ยวกับการเปิดตัวกรอบความร่วมมือฯ ในวันที่ 23 พฤษภาคม 2565
**กรอบความร่วมมือทางเศรษฐกิจอินโด-แปซิฟิก** หรือ **กรอบความร่วมมือทางเศรษฐกิจอินโด-แปซิฟิกเพื่อความเจริญรุ่งเรือง** (อังกฤษ: Indo-Pacific Economic Framework for Prosperity) หรือ **ไอพีอีเอฟ** (*IPEF*) เป็นโครงการริเริ่มทางเศรษฐกิจที่เปิดตัวโดยประธานาธิบดีโจ ไบเดิน แห่งสหรัฐ เมื่อวันที่ 23 พฤษภาคม พ.ศ. 2565 พร้อมกับอีกสิบสามประเทศ และคำเชิญอย่างเปิดเผยสำหรับประเทศอื่น ๆ ให้เข้าร่วมเมื่อใดก็ได้ในอนาคต

ไบเดินกล่าวถึงกรอบความคิดริเริ่มนี้ว่า "เป็นการเขียนกฎใหม่สำหรับเศรษฐกิจศตวรรษที่ 21" โดยระบุว่าข้อตกลงนี้จะทำให้เศรษฐกิจของผู้เข้าร่วม "เติบโตเร็วขึ้นและยุติธรรมขึ้น" และจีนา ไรมอนโด รัฐมนตรีว่าการกระทรวงพาณิชย์กล่าวต่ออีกว่ากรอบการทำงานดังกล่าวเป็น "การมีส่วนร่วมทางเศรษฐกิจระหว่างประเทศที่สำคัญที่สุดที่สหรัฐเคยมีในภูมิภาคนี้" อย่างไรก็ตาม นักวิเคราะห์ได้เปรียบเทียบความร่วมมือนี้กับความตกลงหุ้นส่วนเศรษฐกิจภาคพื้นแปซิฟิก (ทีพีพี) ที่สหรัฐถอนตัวออกไปในปี 2560

กรอบความร่วมมือนี้ไม่ได้มีจุดประสงค์เพื่อการลดอัตราภาษีอากร แต่มีจุดมุ่งหมายเพื่อเป็นจุดเริ่มต้นสำหรับการเจรจาในภายหลัง ภายใต้หลักการ 4 ประการ ได้แก่

1. การค้าที่ยุติธรรมและยืดหยุ่น
2. ความยืดหยุ่นของห่วงโซ่อุปทาน
3. โครงสร้างพื้นฐาน พลังงานสะอาด และการลดคาร์บอน
4. ภาษีและการต่อต้านการทุจริต

ประเทศสมาชิก
------------

ในปัจจุบัน ไอพีอีเอฟมีประเทศสมาชิก 14 ประเทศ คิดเป็นร้อยละ 40 ของจีดีพีโลก

* สหรัฐ
* ธงของประเทศออสเตรเลีย ออสเตรเลีย
* ฟีจี
* ธงของประเทศนิวซีแลนด์ นิวซีแลนด์
* ธงของประเทศอินเดีย อินเดีย
* ไทย
* ธงของประเทศมาเลเซีย มาเลเซีย
* ธงของประเทศอินโดนีเซีย อินโดนีเซีย
* ธงของประเทศฟิลิปปินส์ ฟิลิปปินส์
* ธงของประเทศบรูไนดารุสซาลาม บรูไน
* ธงของประเทศเวียดนาม เวียดนาม
* ธงของประเทศญี่ปุ่น ญี่ปุ่น
* ธงของประเทศเกาหลีใต้ เกาหลีใต้
* สิงคโปร์

อ้างอิง
-------

1. ↑  Liptak, Kevin (2022-05-23). "Biden unveils his economic plan for countering China in Asia | CNN Politics". *CNN* (ภาษาอังกฤษ). สืบค้นเมื่อ 2022-05-24.
2. 1 2  "FACT SHEET: In Asia, President Biden and a Dozen Indo-Pacific Partners Launch the Indo-Pacific Economic Framework for Prosperity". *whitehouse.gov* (ภาษาอังกฤษแบบอเมริกัน). 2022-05-23. สืบค้นเมื่อ 2022-05-24.
3. ↑  *Biden to Begin New Asia-Pacific Economic Bloc With a Dozen Allies*, New York Times, May 23, 2022
4. ↑  *In Tokyo, Biden set to launch new Indo-Pacific trade pact to replace TPP*, Marketwatch
5. ↑  *Joe Biden waters down Indo-Pacific Economic Framework to win more support*, Financial Times
6. ↑  "Statement on Indo-Pacific Economic Framework for Prosperity". *The White House* (ภาษาอังกฤษแบบอเมริกัน). 2022-05-23. สืบค้นเมื่อ 2022-05-28.
7. ↑  Manager, Ritika Pratap Deputy News. "Fiji joins Indo-Pacific Economic Framework for Prosperity". *Fiji Broadcasting Corporation*. สืบค้นเมื่อ 2022-05-27.